Տատյանա Մոկշանովա

Տատյանա Մոկշանովա (ամուսնությունից հետո՝ Շվեցովա, , ), էրզյացի բանաստեղծուհի, թարգմանիչ և խմբագիր։ Ռուսաստանի գրողների միության անդամ 2014 թվականից։ Մորդովիայի Հանրապետության ղեկավարի երիտասարդ հեղինակների գրական մրցանակի դափնեկիր (2006)։

Կենսագրություն 
Տատյանա Մոկշանովան ծնվել է 1984 թվականի հունվարի 9-ին Սամարայի մարզի Շենտալինսկի շրջանի Բագանա գյուղում։ 2001 թվականին ավարտել է Բագանայի միջնակարգ դպրոցը և ընդունվել Մորդովիայի Ն. Պ. Օգարևի անվան պետական համալսարանի բանասիրական ֆակուլտետի Էրզիայի բաժին, որն գերազանց ավարտել է 2006 թվականին։

Մասնակցել է Սիկտիվկարում կայացած Ա.Է. Վանեևի հիշատակին նվիրված Ֆինո-ուգրական ժողովուրդների երիտասարդ թարգմանիչների II գրական համալսարանին, «Էթնիկական դպրոց գրադարանում» հանրապետական կրթական նախագծին (Պոդլեսնայա տավլա, Մորդովիա), «Ազգային գրականություն Ռուսաստանի Դաշնության մշակութային տարածքում» կլոր սեղանին (Կազան), Ռուսաստանի ժողովուրդների ազգային գրականության փառատոնին (Նիժնի Նովգորոդ, Բոլշոյե Բոլդինո գյուղ), «Գրքային Սիբիր» միջազգային փառատոնին (Նովոսիբիրսկ)։

Մորդովիայի գրողների՝ Վալենտինա Միշանինայի, Եվդոկիա Տերեշկինայի, Թամարա Բարգովայի, Տատյանա Ռազգուլյաևայի, Օլգա Սուսորևայի հետ միասին, Տատյանա Մոկշանովան ընդգրկված է «Մորդովիայի կանացի արձակ» հեղինակների շարքում։

Տատյանա Մոկշանովան ուդմուրտ, ռուս, հունգարացի, ուկրաինացի հեղինակների հատվածները թարգմանում է էրզիա լեզվով։

Տատյանան աշխատում է «Չիլիսեմա» (Արևածագ) էրզիա լեզվով մանկական և երիտասարդական ամսագրում, որպես խմբագիր)։ Ներկայումս նա ֆինո-ուգրական գրականության ամբիոնի ասպիրանտ է։

Տատյանա Մոկշանովան տպագրվել է «Шенталинские вести» (Շենտալինի լուրեր), «Слободские куранты» (Սլոբոդայի կուրանտներ), «Округа», «Эрзянь Мастор», «Валдо ойме» (Թեթև հոգի), «Эрзянь правда» թերթերում, «Сятко» (Կայծ) ամսագրում։

Ապրում է Սարանսկում։

Ստեղծագործություններ

Գրքեր 
 Мокшанова Т. Эрьгекерькс : стихть / Татьяна Мокшанова; [артыцясь В. И. Федюнин]. — Саранск : «Красный Октябрь» типографиясь, 2006. — 41, [3] с.
 Мокшанова Т. Толонь лопат : стихть / Татьяна Мокшанова. — Саранск, 2010. — 80, [3] с. — Мордов.-эрзя яз. — ISBN 978-5-7493-1494-6.

Հրապարակումներ 
 «От Урала до Невы» — Библиотека «Лилии», Челябинск: полиграфическое объединение «Книга», 2001 г.
 «Монь вайгелем» — Саранск: Мордовское книжное издательство, 2005. — 128 с. — ISBN 5-7595-1675-2.
 «Первая капель» — Самара: Типография ООО «Офорт», 2005 г.
 «Литературный сентябрь» — Саранск: ИД « Книга», 206 г.
 «Эскелькс» — Саранск: Издательство Мордовского университета, 2008 г.
 «Эрзянь валске» — Киев: Эрзянь Вал нолдамо кудось, 2011. — 64 лл. Эрзя. (2Рос=эрз)6-5
 «Тешкс» — Саранск: Литературный фонд России, 2004 г.
 «Современная литература народов России». Детская литература. Антология. — М.: Организационный комитет по поддержке литературы, книгоиздания и чтения в Российской Федерации; Фонд социально-экономических и интеллектуальных программ; Объёдиненное гуманитарное издательство, 2017. — 608 с. ISBN 978-5-94282-801-1.

Ծանոթագրություններ 

Էրզիացի գրողներ
Կին գրողներ
Ռուս բանաստեղծներ